**Της μαθήτριας Αθανασιάδου Ευαγγελίας**

**Φέτος συμπληρώθηκαν τα 200 χρόνια από την επανάσταση του ελληνικού έθνους το 1821. Ένα καταλυτικό γεγονός που σφράγισε τη νεότερη ιστορία και αποτελεί την αφετηρία της δημιουργίας του έθνους-κράτους. Η ελληνική επανάσταση είναι ένα σπουδαίο γεγονός, όχι μόνο με ελληνικούς αλλά και με ευρωπαϊκούς όρους. Είναι μια από τις μεγαλύτερες επαναστάσεις παγκοσμίως. Λόγω αυτής της επανάστασης δημιουργήθηκε το πρώτο ανεξάρτητο εθνικό κράτος στη νοτιοανατολική Ευρώπη και αναδιαμόρφωσε τις γεωπολιτικές ισορροπίες στην Ανατολική Μεσόγειο. Είναι ένα γεγονός το οποίο τιμάνε σε όλο τον κόσμο μέσω της δημιουργίας του φιλελληνικού κινήματος που προκάλεσε.**

**Πλέον παγκοσμίως ξέρουμε ότι κάθε μεγάλη εθνική εορτή γίνεται αφορμή για δημόσιο διάλογο, συχνά έντονο και συναισθηματικά φορτισμένο, οπότε σε όλο αυτό η Ελλάδα δεν θα μπορούσε να αποτελεί εξαίρεση.**

**Οι Έλληνες είμαστε από τους λαούς οι οποίοι δεν ξεχνούν το ιστορικό παρελθόν και το τιμούν. Αυτό είναι θετικό, καθώς το να γνωρίζεις ιστορία είναι χρήσιμο στο να μπορείς να βγάλεις συμπεράσματα για κάτι πρόσωπα - καταστάσεις. Δυστυχώς στην Ελλάδα, αν και η κοινότητα των ιστορικών είναι πολύ μεγάλου επιπέδου, η διαμεσολάβηση της ιστορικής γνώσης στο ευρύ κοινό, δηλαδή αυτό που ονομάζουμε δημόσια ιστορία, δεν γίνεται με συστηματικό τρόπο, ούτε έχει αποκτήσει την αξία που της αναλογεί.**